Բաբկեն Պիպոյանից հետաքրքրվեցինք, մեր կառավարության պատասխանատվությունը չի՞ տեսնում, թե նրանք ինչպիսի պայմաններ են առաջադրել մրցույթի հայտարարման ժամանակ. «Իհարկե։ Ավելին ասեմ, երբ «Երևան ջուրը» «հեռացավ» շուկայից, լրագրողների հարցերին, թե ինչպես եմ գնահատում, ուղղակի ժպտում էի։ Ինչու, որովհետև 14-15 թվականին, ես հանդես էի եկել հայտարարությամբ, որ մեխանիզմն այնպիսին է, որ «Երևան ջուրը» մինչև 16 թվական պարտավորություն է ստանձնել սպառողների առջև պայմանագրային հիմունքներով, բայց պետությունը չի վերահսկում «Երևան ջրի» պարտավորությունների կատարման ընթացքը, արագության տեսանկյունից։ Այնպես ընթանո՞ւմ է, որ 16 թ.-ին միանշանակ կարողանա բավարարել, թե՞ գալու է 16թ.-ը և մենք փաստենք, որ ընդամենը չապահովեց իր կողմից պարտավորությունները, որոնք ստանձնել էր։ Եվ գուշակել էի, որ ամենայն հավանականությամբ այդպես էլ չեն կատարելու իրենց առջև ստանձնած պարտավորությունները, հեռանալու են առանց որևէ պատասխանատվություն կրելու։ Բնականաբար, կանխագուշակումներն արդարացան։ Ցավոք սրտի, նույն պատկերն ունենք այսօր, «Վեոլիան» ևս ինդեքսավորված գործունեություն չի ծավալում։ Ընթացակարգային եթե մենք նայենք, «Վեոլիան» մի կողմից չի հանդիսանում իրավահաջորդ «Երևան ջրի», մյուս կողմից պարտքերի մասով վերցնում է, մյուս կողմից աշխատակիցները գրեթե նույնն են։ Այստեղ մենք միանշանակ տեսնում ենք, որ «Վեոլիա ջուրն» առնվազն, եթե չասեմ բարձր հովանու ներքո, առնվազն ոչ խիստ վերահսկողության ներքո է ծավալում իր գործունեությունը»։